Matteus 24:37 “En net soos die dae van Noag was, so sal ook die koms van de Seun van de mens wees.” Die Here Jesus kom terug wanneer ons dit nie verwag nie. Ons kan die dag van Sy terugkeer nie bereken nie. Selfs nie met dit wat ons in die Bybel lees nie! Dit gaan daarom dat ons waaksaam is en op Christus vertrou. Dit gaan daarom dat Hy vir jou en my elke dag terug kan kom. Hy kom terug wanneer dit op hierdie wêreld gaan soos dit so dikwels op die aarde is. Die meeste mense leef nie regtig met Christus as hul Here en God nie. Wanneer die Here Jesus terugkom, sal dit wees soos in die dae van Noag. Noag bou die ark op droë grond. Saam met sy seuns. Baie jare is hy daarmee besig. Nogtans het Noag toe nie net aan die ark gebou nie. Hy het ook die ander mense op aarde gewaarsku en in God se Naam opgeroep om tot bekering te kom. Petrus noem Noag in sy tweede brief “die prediker van die geregtigheid.” (2:5) Noag het die mense gewaarsku dat God se straf hulle sal tref as hulle nie na die HERE luister nie. Dan sal hulle almal in die water, wat sal kom, verdrink.
As bewys dat die water sekerlik sal kom, bou Noag die ark. Die ark sal die gelowiges red. Hoe ernstig en duidelik Noag ook al praat die mense wil hulle egter nie bekeer nie. Hulle leef in sorgeloosheid voort. As jy vandag maar plesier het. Ons sien in ons tyd dieselfde. Mense leef vir die plesier van vandag en baie reken nie met God en die dag van Sy oordeel nie. Hoe nodig is dit om mense in liefde te vertel dat Christus eendag terugkom en dat dit ook vandag kan wees!